|  |  |
| --- | --- |
| **RAPORTI I VLERËSIMIT TË NDIKIMIT** |  |
| **EMËRTIMI I PROPOZIMIT TË POLITIKËS** | Projektligj “Për disa shtesa dhe ndryshime në ligjin nr. 103/2016“Për akuakulturën” |
| **MINISTRIA UDHËHEQËSE** | Ministria e Bujqësisë dhe Zhvillimit Rural |
| **FAZAE POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | Transpozim rregullore BE- |
| **DIREKTIVË/RREGULLORE E BE-së** | Rregullorja CE 1379/2013 të Parlamentit dhe Këshillit Evropian të 11 dhjetorit 2013 mbi organizimin e përbashkët të tregjeve të produkteve të peshkimit dhe akuakulturës, që amendon Rregulloren (KE) 1184/2006 dhe Rregulloren (KE) n. 1224/2009 të Këshillit dhe shfuqizon Rregulloren (KE) nr. 104/2000 të Këshillit. |
| **PUBLIKIMET DHE STRATEGJITË E LIDHURA** | Strategjia Kombëtare e Peshkimit 2016–2021, i miratuar me Vendimin e Këshillit të Ministravenr. 701, datë 12.10.2016“Për miratimin e Strategjisë Kombëtare të Peshkimit 2016–2021” |
| **DATA E KONSULTIMIT PUBLIK** |  |
| **DATAE VLERËSIMIT TË NDIKIMIT**  | 20/11/2018 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | JO |
| **NUMRI I VLERËSIMIT TË NDIKIMIT** | [2018 –MBZHR- 1] |
| **TE DHËNA KONTAKTI****(EMRI, E-MAIL, NUMRI I TELEFONIT TËPERSONIT TË KONTAKTIT)** | Luljeta Çuko*e-mail*-i: luljeta.cuko@bujqesia.gov.al numri i telefonit: 0684681827Entela Kola*e-mail*-i: entela.kola@bujqesia.gov.alnumri i telefonit: 0688535551Glaudjana Musaj*e-mail*-i:glaudjana.musaj@bujqesia.gov.alnumri i telefonit: 0688846379 |
|  |
| **PJESA 1: PËRMBLEDHJEEKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*Sot në Shqipëri zhvillojnë aktivitet 12 subjekte nëakuakulturën detare ku 6 prej subjekteveu ka mbaruar kontrata ose janë në përfundim të saj. Në ujërat e brendshme, të rritjes së troftës janë 15 subjekte që prodhojnë rreth 400 ton ne vit me kapacitete nga 75 ton në vit, deri 35 ton secila. Gjithashtu ka një numër të papërcaktuar ekonomish të vogla familjare që prodhojnë më pak se 5 ton në vit për ushqim familjar dhe shitje lokale. Gjithsecili importon veçmas rasatet, ushqimin dhe pajisjet teknologjike dhe natyrisht kanë kosto më të larta. Gjithashtu, në kuadër të procesit të përafrimit me legjislacionin e BE-së, Shqipëria ka detyrimin e organizimit të sektorit sipas standardeve të BE-së. Ky organizim mungon në ligjin aktual nr. 103/2016 “Për akuakulturën”. Organizimi i subjekteve ne Organizata prodhuesish, OP (ose forma të bashkëpunimit me njëra tjetrën) është i lidhur qoftë me mungesën e bazës ligjore në këtë ligj, qoftë edhe me mungesën e traditës së bashkëpunimit, ose të një eksperience jo të mirë që shpesh lidhet me kooperativat e sistemit të vjetër. Gjatë procesit të miratimit të ligjit nr. 103/2016 “Për Akuakulturën” nga ana e Kuvendit të Shqipërisë u vendos edhe një dispozitë pezulluese në lidhje me lejimin e aktiviteteve të reja në akuakulturë. Kjo dispozitë shtyn proceset e pajisjes me leje, deri në përfundim të Përcaktimit të Zonave në të cilat do të zhvillohet aktiviteti i Akuakulturës, (ZPA). Ky pezullim, gjatë kësaj faze tranzitore (deri sa të miratohet ZPA) prek edhe ato subjekte të cilat kanë qenë të pajisura me të drejtën e zhvillimit të aktivitetit, por deri në momentin e miratimit të ZPA, kontratës i mbaron afati. E ardhmja e zonave në të cilën këto subjekte do të zhvillojnë aktivitetin do të vendoset pas miratimit të ZPA si dhe mundësia e rinovimit ose jo të tyre është e parashikuar nga neni 25 i ligjit nr. 130/2016. Në këtë periudhe tranzitore subjektet janë të detyruara të ndërpresin aktivitetin, pa iu dhënë e drejta për të kërkuar rinovimin e kontratës duke shkaktuar dëme ekonomike qoftë për biznesin ashtu edhe për ekonominë shqiptare dhe buxhetin e Shtetit.Subjektet e prekura nga kjo dispozite pezulluese zhvillojnë aktivitet në akuakulturën detare dhe ndodhen në Gjirin e Vlorës, Porto Palermo dhe në pjesën nga kepi i Qefalit deri në Gjirin e Batit në Sarandë. Po kështu, ky pezullim prek edhe strukturat pronë ekzistuese shtetërore të akuakulturës, të cilat janë dhe duhet të jenë “apriori” pjesë e ZPA. Në fakt, strukturat aktuale në pronësi shtetërore përbëhen nga Qendra e prodhimit te rasateve të koranit në Lin, qendra e prodhimit të rasateve të krapit në Zvezdë - Korçë, (në përgjegjësi administrimi të MBZHR) të cilat prodhojnë rasate me qëllim ripopullimin e liqeneve natyrore, në kuadër të politikave të qeverise shqiptare, si dhe qendra e prodhimit të rasateve të peshqve të familjes së krapit në Tapizë në përgjegjësi administrimi të Universitetit Bujqësor të Tiranës. Përgjegjësi administrimi të Ministrisë së Bujqësisë dhe Zhvillimit Rural-së, janë edhe impiantet e midhjeve në Butrint. Gjatë procesit të hartimit të ZPA strukturat në pronësi shtetërore nuk mund të jene pjese e negocimit nëse do të përfshihen ose jo në ZPA. Në ndërtimin e tyre shteti shqiptar ka investuar dhe si të tilla automatikisht janë pjesë e ZPA. Në lidhje me impiantet e midhjeve në Butrint, MBZHR i jep me qira këto impiante nëpërmjet një procesi konkurrimi. Pezullimi i vendosur në ligjin aktual, nuk lejon që impiantet e pa dhëna akoma me qera ose ato që do të lirohen, mbas mbarimit të afatit, të mund të ri-jepen përsëri. Aktualisht, ministria ka diskutuar me grupet e interesit të prekura si dhe ka administruar kërkesat e tyre për zgjatjen e kontratave si dhe për formën e paraqitur në këtë projektligj. Ndërhyrja e parashikuar nëpërmjet politikës që propozohet, mundëson që ligji nr. 103/2016 i përafruar me legjislacionin e BE-së, të bëhet i zbatueshëm për vazhdimin e aktivitetit të akuakulturës, deri në miratimin e ZPA.  |
| **OBJEKTIVAT***Cilat janë objektivat dhe efektet e synuara të propozimit?** Të rinovohen kontratate subjekteve me afat deri në miratimin e ZPA në vitin 2019.
* Të ngrihet Organizata e Prodhuesve (OP) detare deri në vitin 2021 dhe për ujerat e brendshme deri në vitin 2022, pëërmes, një sistemi transparent, tëë besueshëm dhe tëë qëndrueshëm, pëër njëëbashkëmenaxhim midis administratës dhe operatoreve të sektorit.
* Të ngrihet një industri konkurruese dhe e qëndrueshme e akuakulturës, e cila kontribuon në sigurinë ushqimore kombëtare dhe rritjen blu.
* Ngritja dhe zhvillimi i akuakultures detare, krijon kushte për zhvillim të kësaj industrie, nepërmjet investimeve të biznesit vendas, pa krijuar konflikte me aktor të tjerë ekonomik e social.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimevekryesore dhe tëdizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Për arritjen e objektivave të politikës janë shqyrtuar opsionet e mëposhtme:* Opsioni 0 (*status quo)*: - nuk do të ndërhyjmë me ndryshim apo politikë të re;
* Opsioni 1: Ndryshimi i ligjit ekzistues “Ligji nr. 103/2016, “Për Akuakulturën”;
* Opsioni 2: Hartimi i njëligji të ri “Për Akuakulturën”.
 |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.***Ndikimet ekonomike** të opsionit të preferuar(opsioni 1)*Kostot e drejtpërdrejta për sektorin publik.* Nga pikëpamja financiare përfitimet për subjektet do të jenë rreth 500 000 €/vit. Në llogaritjen e kësaj vlere jemi nisur nga nivelet e prodhimit per vitin 2017 të cilat ishin 3400 ton për akuakulturën detare. Duke marre një norme fitimi prej 10% dhe një çmim mesatar prej 4.1 €/kg, sikurse dhe një ulje të kostove me rreth 5% nga importi i përqendruar e rasateve dhe ushqimeve sikurse një rritje të vlerës së prodhimit me 10% nga certifikimi dhe përcaktimi i zonës gjeografike parashikohet një rritje të të ardhurave për të gjitha subjektet me rreth 250 000 – 300 000 €/vit. Kësaj shifre ti shtojmë edhe fitimin e subjekteve të akuakulturës së ujerave të ëmbla e cila llogaritet në rreth 800 ton (viti 2017) mbërrijmë në një vlerë në total në rreth 500 000 €/vit. Në këto llogaritje nuk kemi marre parasysh se në ujërat e brendshme një numër subjektesh duke pasur qendra të vogla dhe që prodhojnë për nevoja lokale, përgjithësisht janë të pa formalizuar. Përfshirja e tyre në një treg unik do të rrisë edhe shkallen e formalizimit të kësaj pjese “gri”të akuakulturës. Do të ketë gjithashtu edhe *disa lloje ndikimesh jo të drejtpërdrejta ekonomike* që janë pa vlerë monetare të drejtperdrejtë në buxhet dhe konsistojnë në përcaktimin e përgjegjësisë së subjekteve që zhvillojnë aktivitetin e akuakulturës. Organizmi i sektorit dhe krijimi i Organizatave Prodhuese do të jetë një formë më e mirë e funksionimit të të gjithë zinxhirit të akuakulturës që nga prodhimi deri të konsumatori final. Pritet të ketë ulje të kostove të prodhimit dhe një produkt cilësor në treg. Gjithashtu ndikim pozitiv do të ketë edhe tek ato subjekte të cilat kanë ndërprerë aktivitetin ose janë duke u përgatitur ta ndërpresin atë. Vazhdimi i aktivitetit do të mundësojë të ardhura shtesë tek ato subjekte sikurse edhe të ardhura në buxhetin e shtetit nga tatimet dhe punësimi. Ndikim jo të drejtpërdrejtë do të ketë edhe tek konsumatori për produkte më cilësore dhe shkallë më të lartë gjurmueshmërie.**Ndikimi mjedisor** i *drejtpërdrejtë* Objektivi i Nivelit të Lartë (ONL) i Strategjisë Kombëtare të peshkimit, për sektorin e akuakulturës është: *Ngritja e një industrie konkurruese dhe të qëndrueshme të akuakulturës, e cila kontribuon në sigurinë ushqimore kombëtare dhe rritjen blu.* Ky objektiv është në përputhje me objektivat dhe prioritetet e BE-së.Ekzistojnë lejet e mjedisit për secilin subjekt që ushtron aktivitetin, para lidhjes së kontratës. Është kusht që për subjektet të cilët do të zhvillojnë këtë aktivitet përpara lidhjes së kontratës duhet të paraqesin lejen e mjedisit. Për sa më sipër nuk ka ndikim në mjedis. **Ndikimi Social** i *drejtpërdrejtë*Krijimi i OP ndikon në rritjen e numrin të punësuarve në këtë sektor, mesatarisht 30 punonjës të punësuar nga rifillimi i punës së subjekteve të pezulluara. |
| **ARSYETIMI I OPSIONIT TË PREFERUAR***Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i preferuar është përzgjedhur Opsioni 1, ndryshimii ligjit që synon disa rregullime në aktivitetin e akuakulturës në kuadër të një qasje më të afërt me fusha të rëndësishme të Politikës së Përbashkët të Peshkimit të Bashkimit Evropian, dokumentit programatik të Unionit për mbështetjen dhe zhvillimin e sektorit të peshkimit dhe akuakulturës, nëpërmjet një përcaktimi të saktë të organizatave prodhuese në fushën e akuakulturës, funksionit dhe objektivat të tyre. Projektligji qartëson më mirë procesin e hartimit të Zonave të Përcaktuara të Akuakulturës (ZPA) sikurse mundëson qe aktiviteti i akuakulturës të zhvillohet deri në përcaktimin e zonave të destinuara për këtë qellim. Në këtë mënyrë, qëllimi i vendosjes së pezullimit të nënshkrimit të kontratave të reja (dhe konkurrimit publik) deri në miratimin e ZPA nuk kthehet në një kosto ekonomike për bizneset dhe ekonominë shqiptare. Ngritja dhe zhvillimi i akuakultures detare, krijon kushte për zhvillim të kësaj industrie, nepërmjet investimeve të biznesit vendas, pa krijuar konflikte me aktor të tjerë ekonomik e social.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 1** | **Viti 2** | **Viti 3** |
| **0** | **0** | **0** |

 |
| Ky projektligj nuk ka kosto mbi buxhetin e shtetit. Në krahun tjetër parashikohet që përfitimi i subjekteve do të jetë rreth 44 – 62.5 milion lekë/vit. Nga pagesa e tatimit rreth 9,375 milion lekë/vit do të jetë përfitimi për buxhetin e shtetit në vit sikurse dhe rreth 30 të punësuar nga rifillimi i punës së subjekteve të pezulluara. |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Projektligji është konsultuar në Komisionin Konsultativ qendror, “Për peshkimin dhe Akuakulturën” (KKQPA)të ngritur sipas nenit 21 të ligjit 64/2012 “Për peshkimin”i ndryshuar dhe ka marrëmiratimin e këtij Komisioni. Në përbërje të këtij komisioni, përveç përfaqësuesve të Ministrisë, ekspertë të fushës, akademik, ka edhe përfaqësues të biznesit në fushën e akuakulturës. Në Komision u diskutua edhe u miratua shtimi në projektligj i pikës që pezullimi i përcaktuar, nuk zbatohet për strukturat pronë ekzistuese shtetërore të akuakulturës. |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi do të realizohen sipas përcaktimeve të dispozitave të projektligjit Autoritetet vendimmarrëse për çështjet e akuakulturës janë të njëjta me ato të përcaktuara në ligjin e peshkimit në fuqi. Autoritetet vendimmarrëse funksionojnë dhe kanë të njëjtat detyra, sipas përcaktimeve të hartuara në zbatim të nenit 19, të ligjit nr. 64/2012, “Për peshkimin”, të ndryshuar, si dhe të akteve të tjera nënligjore në zbatim të tij.Kontrolli për zbatimin e këtij ligji dhe akteve nënligjore që rrjedhin prej tij ushtrohet nga drejtoria dhe inspektorati i peshkimit, sipas detyrave, të drejtave dhe përgjegjësive të përcaktuara në legjislacionin në fushën e peshkimit. Kontratat monitorohen sipas përcaktimeve të Vendimit nr.712, datë 31.7.2018 të Këshillit të Ministrave “Për përcaktimin e procedurave të konkurrimit publik për të drejtën e peshkimit në ujërat e brendshme të Republikës së Shqipërisë”, të ndryshuar. |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Objektivi i Nivelit të Lartë(ONL) i Strategjisë Kombëtare të peshkimit, për sektorin e akuakulturës është: *Ngritja e një industrie konkurruese dhe të qëndrueshme të akuakulturës, e cila kontribuon në sigurinë ushqimore kombëtare dhe rritjen blu.* Ky ONL është në përputhje me objektivat dhe prioritetet e BE së, Politikës së Përbashkët të Peshkimit (PPP).

Ligji nr.103/2016 “Për Akuakulturën”vendosi konceptin e Zonave të Përcaktuara të Akuakulturës, një sistem planifikimi hapësinor ose zonimi, i kryer në nivel kombëtar. Ministria përgatit një zonim paraprak të territorit tokësor dhe ujor të Republikës së Shqipërisë duke përcaktuar llojin e akuakulturës mbi bazën e specieve si dhe kapacitetet e secilës zonë. Ky zonim bazohet mbi të dhënat e disponueshme, traditën, speciet me interes ekonomik, kushtet klimaterike të vetë zonës etj. Me përfundimin e këtij klasifikimi paraprak, fillon një proces i gjerë konsultimesh dhe transparent me të gjitha palët e interesuara që kanë interesa në secilën zonë, duke filluar nga institucionet qendrore te ato vendore, përfshirë grupet e interesit, shoqatat e ndryshme në fushën e peshkimit apo të mjedisit etj.

Po kështu, ky pezullim nuk duhet të zbatohet për strukturat pronë ekzistuese shtetërore të akuakulturës, të cilat janë dhe duhet të jenë “apriori” pjesë e ZPA. Janë në përgjegjësi administrimi të MBZHR impiantet e midhjeve në Butrint. Në ndërtimin e tyre shteti shqiptar ka investuar (në vitet 80 vlera e investimit është llogaritur në rreth 1 milion USD) dhe si të tilla automatikisht janë pjesë e Zonave të Akuakulturës. Në lidhje me impiantet e midhjeve në Butrint, MBZHR-ja i jep me qira këto impiante nëpërmjet një procesi konkurrimi. Pezullimi i vendosur në ligjin aktual, nuk lejon që impiantet e pa dhëna akoma ose ato që lirohen të mund të ri-jepen përsëri.

Pezullimi ka sjelle që gjatë kësaj periudhe tranzitore të kthehet në kosto për ekonominë shqiptare duke kufizuar një aktivitet, dimensionet e të cilit mbeten akoma për tu përcaktuar.

Në ligjin për akuakulturën, ndryshe nga ligji nr. 64/2012 “Për peshkimin”, i ndryshuar, mungon koncepti i organizatave prodhuese, OP. Organizatat e prodhuesve janë organizimet e njohura zyrtarisht të krijuara nga prodhuesit e sektorit të peshkimit ose akuakulturës. Ato merren me menaxhimin e përditshëm të peshkimit dhe luajnë një rol thelbësor në funksionimin e politikës së peshkimit. Përfshirja e konceptit të OP edhe në ligjin për akuakulturën, rrit shkallën e përafrimit të legjislacionit kombëtar me legjislacionin e BE-së..

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

**Ligji nr. 103/2016 ‘Për Akuakulturën”, parashikon një dispozitëpezulluese për të drejtën e ushtrimit të veprimtarisë së akuakulturësduke mos lejuar lidhjen e kontratave të reja për ushtrimin e veprimtarisë, kjo e përcaktuar në pikën 2, të nenit 8, ligjit, ku pezullohen deri në momentin e miratimit të ZPA-së.**

Organizimi i organizatave prodhuese në ligjin aktual mungon ndërsa për pjesën e organizatave të peshkimit është i përfshirë në ligjin “Për Peshkimin”. Ndryshimi bazohet mbi Rregulloren e Këshillit nr. 1379/2013/KE, datë 11 Dhjetor 2013, në lidhje me organizimin e përbashkët të tregjeve të prodhimeve të peshkimit dhe akuakulturës.

**Investimet në sektorin e akuakulturëstashmëjanë të rëndësishme. Megjithatë, niveli i bashkëpunimit të operatorëve prodhues është ende i vogël. Njohja e këtyre lloj organizimeve dhe në të ardhmen vendosja e incentivave dhe promovimi i OP nëpërmjet politikave sektoriale do të jetë një mundësi më e mirë drejt një industrie konkurruese dhe të qëndrueshme të akuakulturës, e cila kontribuon në sigurinë ushqimore kombëtare dhe rritjen blu.**

**Akuakultura detare, ndaj sëcilës ky projektligj drejtohet kryesisht është e përqëndruarnë bregun jugor të Shqipërisë. Aktualisht janë 12 subjekte me kontrate të vlefshme dhe 6 subjekte me kontratëtë përfunduar ose në përfundim në fund të këtij viti. Për ujërat e brendshme dhe ato detare shkalla e organizimit është e ulët, ose nuk ekziston. Për ujerat detare ekziston një organizim, por është larg standardit të krijuar nga kjo politikë.**

**Projektligji ka efekte mbi bizneset e akuakulturës, ndaj të cilave merret kjo nismë lehtësuese.**

**Duke qenë se kemi të bëjmë me një përafrim të legjislacionit si dhe një ndalim të vendosur me ligj, propozimi kërkon një ndryshim të politikës, duke ju përmbajtur ONL të një industrie konkurruese dhe të qëndrueshme, që kontribuon në sigurinë ushqimore kombëtare dhe rritjen blu.**

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Ndërhyrja me këtë ligj është e nevojshme për arsye të rregullimit të kësaj faze tranzitore të bllokimit të aktivitetit nga subjektet të cilave u ka mbaruar kontrata ose janë në prag të mbarimit të saj, sikurse edhe për përafrimin e mëtejshëm të legjislacionit shqiptar me atë të BE. Projektligji bazohet pjesërisht në Rregulloren e Këshillit nr. 1379/2013/KE, datë 11 Dhjetor 2013 në lidhje me organizimin e përbashkët të tregjeve të prodhimeve të peshkimit dhe akuakulturës.

Përmes kësaj ndërhyrjeje qeveria shpreson të arrijë:

* Një bashkëveprim më të mirë dhe transparent të besueshëm dhe të qëndrueshëm të bashkëmenaxhimit midis administratës dhe operatoreve të sektorit.
* Të garantojë një rritje afatgjate te sektorit, produkte më të sigurta dhe të certifikuara dhe ulje të kostove të prodhimit
* Të mundësoj zhvillimin e aktivitetit të Akuakulturës.

Ministria, nisur nga baza ligjore e përditësuar do te nxisë ndërgjegjësimin për organizimin e OP sikurse në të ardhmen edhe nëpërmjet politikave fiskale favorizuese.

Projektligji do të ketë efekte mbi subjektet e akuakulturës detare dhe të ujërave të brendshme të përqendruara në zonën e Gjirit të Vlorës dhe bregdetin e Sarandës për akuakulturën detare (12 subjekte me kontrate të vlefshme dhe 6 subjekte me kontrate të përfunduar ose në përfundim në fund të këtij viti) dhe atë të ujërave të brendshme në ligje me OP. Akuakultura e ujërave të brendshme është e shtrirë në veri në Qarkun e Shkodrës, në jug lindje në qarkun e Elbasanit (Përrenjas – Librazhd) dhe në Jug në qarkun e Gjirokastrës dhe Vlorës (Tepelenë, Delvinë). Organizimi i sektorit dhe krijimi i OP është në përputhje me promovimin e një industrie konkurruese dhe të qëndrueshme, që kontribuon në sigurinë ushqimore kombëtare dhe rritjen blu, si pjesë e ONL. Ministria ka identifikuar subjektet që preken dhe impaktin që këto subjekte kanë pasur nga ndalimi i aktivitetit.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Kjo politikë e propozuar synon përmbushjen e objektivave të mëposhtme:

* Të rinovohen kontratate subjekteve me afat deri në miratimin e ZPA në vitin 2019.
* Të hartohet e miratohet akti/et nënligjore mbi formatin dhe strukturën e planeve të prodhimit dhe tregtimit të OP, brenda vitit 2020.
* Të ngrihet OP detare deri në vitin 2021 dhe për ujerat e brendshme deri në vitin 2022
* Të ngrihet dhe të zhvillohet akuakultura detare, që krijon kushte për zhvillim të kësaj industrie, nepërmjet investimeve të biznesit vendas.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Gjatë analizës qëështë kryer nga MBZHR, janë shqyrtuar tre opsionet e mëposhtme:

* Opsioni i status quo-së (0):

Boshllëku ligjor, bazuar në pikën 3 të nenit 50 të ligjit nr. 103/2016 “Për akuakulturën”, procedurat e konkurrimit publik për të drejtën e ushtrimit të veprimtarisë së akuakulturës dhe lidhja e kontratave të reja për ushtrimin e saj, sipas pikës 2, të nenit 8, ligjit, pezullohen deri në momentin e miratimit të ZPA, sipas pikës 2, të nenit 5, të ligjit.

Ky pezullim, gjatë kësaj faze tranzitore prek edhe ato subjekte, të cilat kanë qenë të pajisura me të drejtën e zhvillimit të aktivitetit, por deri në momentin e miratimit të ZPA, kontratës u mbaron afati. E ardhmja e zonave në të cilën këto subjekte do të zhvillojnë aktivitetin do të vendoset pas miratimit të ZPA si dhe mundësia e rinovimit ose jo të tyre është e parashikuar nga neni 25 i ligjit nr. 103/2016. Në këtë periudhe tranzitore subjektet janë të detyruara të ndërpresin aktivitetin, pa ju dhënë e drejta për të kërkuar rinovimin e kontratës duke shkaktuar dëme ekonomike qoftë për biznesin ashtu edhe për ekonominë shqiptare.

* Opsioni 1: Ndryshimi i ligjit ekzistues.

Përkatësisht është rekomanduar opsioni për hartimin e kësaj politike, pra rishikimi i ligjit ekzistues, nëpërmjetndërhyrjes në zgjidhjen e problemit të subjekteve të cilave ju ka mbaruar kontrata ose janë në përfundim të saj, ndërhyrje duke përfshirë edhe organizimin e sektorit dhe mbështetjen e OP si dhe shtimi në projektligj i pikës që pezullimi i përcaktuar, nuk zbatohet për strukturat pronë ekzistuese shtetërore të akuakulturës.

Ky opsion parashikon zgjidhjen e çështjes së ndalimit të aktivitetit deri në miratimin e ZPA. Pezullimi i vendosur në nenin 50 të ligjit në fuqi, deri sa të miratohet ZPA, prek ato subjekte të cilat kanë qenë të pajisura me të drejtën e zhvillimit të aktivitetit, por deri në momentin e miratimit të ZPA, kontratave u mbaron afati. Në këtë periudhë, deri në miratimin e ZPA, subjektet janë të detyruara të ndërpresin aktivitetin, pa iu dhënë e drejta për të kërkuar rinovimin e kontratës, siç e parashikon neni 25 i ligjit nr. 130/2016, duke shkaktuar dëme ekonomike qoftë për biznesin ashtu edhe për ekonominë shqiptare. Duke pezulluar aktivitetin, nuk kanë të drejtë që të aplikojnë edhe në ndonjë zonë tjetër, pasi zonat e akuakulturës nuk janë përcaktuar ende. Në këtë mënyrë investimet ekzistuese dalin jashtë funksionit sikurse nuk mund të bëhen investime të reja në akuakulturë. Sektori bllokohet dhe nuk ka rritje.

Ky opsion, shton edhe pjesën e organizimit të sektorit nëpërmjet organizatave të prodhuesve.

Organizimi i organizatave prodhuese në ligjin aktual mungon, ndërsa përpjesën e organizatave të peshkimit është i përfshirë në ligjin nr. 64/2012 “Për Peshkimin”. Në kuadër të procesit të përafrimit të legjislacionit me legjislacionin e BE-së, është bërë transpozimi i Rregullores së Këshillit nr. 1379/2013/KE, datë 11 Dhjetor 2013, në lidhje me organizimin e përbashkët të tregjeve të prodhimeve të peshkimit dhe akuakulturës. Organizatat e prodhuesve janë organizimet e njohura zyrtarisht të krijuara nga prodhuesit e sektorit të peshkimit ose akuakulturës. Ato merren me menaxhimin e përditshëm të peshkimit dhe luajnë një rol thelbësor në funksionimin e politikës së peshkimit. Ministria do të nxisë krijimin e tyre qoftë edhe nëpërmjet skemave të mbështetjes të cilat mund të përfshijnë lehtësimin për certifikimin e produkteve, përcaktimin e zonës gjeografike, marrjen dhe mbrojtjen dhe promovimin e emrit të produkteve në kuadër të OP.

* Opsioni 2: Ligj i ri për akuakulturen.

Ligji nr. 103/2016, është relativisht një ligj i ri, i miratuar referuar standardeve të BE-së dhe rishikimi i plote i tij, nëpërmjet një ligji të ri, përvecse do të ishte me kosto të larta e afate të tejkaluara, do të ishte i padobishëm për t’u ribërë, duke prekur e bërë sensitive çështjet që kanë të bëjnë me sektorin e akuakulturës.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
* *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
* *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto tëndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Opsioni i zgjedhur nga ana jonë, për ndryshime në ligj,ka ndikim tek:

* Subjektet e akuakulturës
* Ndërmarrjet e vogla dhe të mesme;
* Konsumatorët.

***Ndikimet ekonomike***

Ky propozim do të sjellë rritje të fondeve shtesë nga buxheti i shtetit. Ndikim është i drejtpërdrejtë financiar në shtim të të ardhurave të Buxhetit të Shtetit pasi ndalimi i aktivitetit nga subjektet sjell të ardhura të munguara në buxhet, në formën e taksave që paguhen si dhe në rritjen ekonomike të sektorit. Nxitja e bashkëpunimit dhe organizimit të operatoreve të një sektori krijon mundësi që të ulin kostot (duke importuar ose negociuar për sasi më të mëdha rasatesh, ushqimesh) duke përfituar çmime dhe kosto transporti më të leverdishme, sikurse duke ruajtur të njëjtat standarde në prodhim. Një gjë e tillëdo të mundësonte mbrojtjen e prodhimit nëpërmjet garantimit të cilësisë nga treguesit gjeografike, mënyrës së prodhimit etj.

Në mënyrë jo të drejtpërdrejtë, projektligji ka ndikim edhe me konsumatorët duke sjelle prodhime të certifikuara dhe me një cilësi dhe gjurmueshmëri më të lartë.

***Ndikimet mjedisore***

Si Objektivi i Nivelit të Lartë i Strategjisë Kombëtare të peshkimit, për sektorin e akuakulturës është: *Ngritja e një industrie konkurruese dhe të qëndrueshme të akuakulturës, e cila kontribuon në sigurinë ushqimore kombëtare dhe rritjen blu.* Ky objektiv është në përputhje me objektivat dhe prioritetet e BE-së.Vendosja e kushtit që subjektet të cilët do të zhvillojnë këtë aktivitet përpara lidhjes së kontratës duhet të paraqesin lejen e mjedisit, jep ndikimet e veta pozitive në mjedis, shtuar këtu faktin se organizimi si OP e rrit më tej ndikimin në mjedis.Gjithashtu, të gjitha subjektet të cilat do të rifillojnë punën janë të pajisura me leje mjedisore.

***Ndikimet sociale***

Krijimi i OP ndikon në rritjen e numrin e të punësuarve në këtë sektor, mesatarisht 30 punonjës të punësuar.

Opsionet e vlerësuara nga grupi teknik i punës në bashkëpunim me Komisionin Konsultativ qendror, “Për peshkimin dhe Akuakulturën” (KKQPA) u kryen duke analizuar numrin e dispozitave dhe neneve që ndryshohen dhe shtohen për të arritur qëllimet/objektivat e këtij projekt akti. Krahasimi është bërë duke u nisur nga numri total i nenevetë projektligjit ekzistues dhe nenet qëndryshohen dhe shtohen. Në përfundim u arrit në konkluzionin që paraqitja e projekt aktit të jetë në formën e projektligjit “Për disa shtesa dhe ndryshime në Ligjin nr. 103/2016, pasi ligji është relativisht i ri, i miratuar referuar standardeve të BE-së dhe rishikimi i plote i tij, nëpërmjet një ligji të ri, përveçse do të ishte me kosto të larta e afat të tejkaluara, do të ishte i padobishëm për tu ribërë, duke prekur e bërë sensitive çështjet që kanë të bëjnë me sektorin e akuakulturës.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është hartimi dhe miratimi i projektligjit “Për disa shtesa dhe ndryshime në Ligjin nr. 103/2016 “Për Akuakulturën”, pasi bazuar në analizën e dispozitave dhe neneve që ndryshohen/shtohen u arrit në përfundimin se nuk është e nevojshme të hartohet një ligji i ri pasi në fillim është bërë analiza e vlerësimit të boshllëqeve ligjore, nëpërmjet të cilit u identifikuan ndërhyrjet që duheshin bërë. Ndryshimi i ligjit, i propozuar është opsioni më i mirë pasi bazuar edhe në analizën e mësipërme OP luajnë një rol të rëndësishëm në rregullimin e tregut, me qëllim që të sigurojnë që anëtarët e tyre të kryejnë aktivitetet e tyre të akuakulturës në mënyrë të qëndrueshme, të përmirësojnë hedhjen në treg të produkteve, të mbledhin informacion mbi akuakulturën dhe të rrisin të ardhurat e anëtarëve të tyre. Arritja e këtyre objektivave kryhet nëpërmjet një bashkëpunimi të ngushtë midis administratës dhe OP. Krijimi dhe zbatimi i standardeve të përbashkëta të marketingut duhet të mundësojë furnizimin e tregut me produkte të qëndrueshme, për të realizuar plotësisht potencialin e tregut të brendshëm në produktet e akuakulturës dhe për të lehtësuar aktivitetet e tregut të bazuara.

Ky opsion përcakton ngritjen dhe zhvillimin i akuakultures detare, krijon kushte për zhvillim të kësaj industrie, nepërmjet investimeve të biznesit vendas.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Ministria e Bujqësisë dhe Zhvillimit Ruralështë njësia përgjegjëse për monitorimin e zbatueshmërisëse Ligjit, pas miratimit të këtij propozimi. Për zbatimin e këtij opsioni do të jetë përgjegjëse Drejtoria përgjegjëse në ministri që mbulon peshkimin, për zbatimin e programeve. Për të lehtësuar procesin e krijimit dhe funksionimit të OP mendohet që procesi të shoqërohet dhe mbështetet me politika fiskale edhe në kuadër të Zhvillimit Rural dhe Bujqësor. Për zbatimin e ligjit dhe përputhshmërinë me kërkesat e tij do të ndërmerren këto hapa:

* + Nënshkrimi i kontratave të reja me afat deri ne miratimin e ZPA me Vendim të Këshillit të Ministrave. Gjatë procesit të miratimit të ZPA do të njoftohen subjektet, zonat e të cilëve nuk përfshihen në ZPA që të ndërpresin aktivitetin dhe të mos hedhin rasate të reja për majmëri.
	+ Do të fillojë një fushatë ndërgjegjësimi mbi avantazhet e organizimit të OP;
	+ Do të plotësohen me akte nënligjore detyrat dhe përgjegjësitë e OP;
	+ Do të përfshihen masa në kuadër të mbështetjes nga Agjencia e Zhvillimit Bujqësor dhe Rural për OP, të ngjashme me Shoqëritë e Bashkëpunimit Bujqësor.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Një nga elementët më të rëndësishëm për zbatimin e planit të punës konsiderohet sistemi i monitorimit dhe vlerësimit, bazuar në një grup treguesish të përbashkët të performancës. Ky veprim bën të mundur përmirësimin e skemës së ndihmës për programet zbatuese, por gjithashtu monitorimin dhe sigurimin e përputhshmërisë me masat e investimeve që mund të financohen përmes programeve të zhvillimit rural.

Indikatorët për të matur arritjen e objektivit janë:

* Shkalla ndërgjegjësimit mbi domosdoshmërinë e bashkëpunimit dhe krijimit të OP nga ana e operatoreve
* Krijimi i OP (minimalisht 2, një për akuakulturën detare dhe një për ujërat e brendshme)
* Hartimi dhe zbatimi i planeve të prodhimit dhe tregtimit nga ana e OP, bazuar në një format dhe strukturë të njëjtë të miratuara nga ministria.
* Monitorimi i aktivitetit të OP.

**Raporti i vlerësimit të ndikimit - Shtojca2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktorizbritës** |  |  |  |  |  |  |  |  |  |  |
| Kosto për buxhetin – njëherë | - | - | - | - | - | - | - | - | - | - |
| Kosto për buxhetin – në vazhdim | - | - | - | - | - | - | - | - | - | - |
| Kosto për biznesin – njëherë | - | - | - | - | - | - | - | - | - | - |
| Kosto për biznesin – nëvazhdim | - | - | - | - | - | - | - | - | - | - |
| Kosto për grupet e tjera – njëherë | - | - | - | - | - | - | - | - | - | - |
| Kosto për grupet e tjera – nëvazhdim | - | - | - | - | - | - | - | - | - | - |
| **Kosto në total**  | - | - | - | - | - | - | - | - | - | - |
| **Kosto e zbriturnë total** = Kostonë total x faktorinzbritës | - | - | - | - | - | - | - | - | - | - |
| Përfitimi për buxhetin – në vazhdim | 9375000 leke | 125.000.000 leke | 125.000.000 leke | 125.000.000 leke | 125.000.000 leke | 125.000.000 leke | 125.000.000 leke | 125.000.000 leke | 125.000.000 leke | 125.000.000 leke |
| Përfitimipërbiznesin – njëherë | 12 500000 leke | - | - | - | - | - | - | - | - | - |
| Përfitimi për biznesin – në vazhdim | 5.550.0 00.000 | 5.550.0 00.000 | 5.550.0 00.000 | 5.550.0 00.000 | 5.550.0 00.000 | 5.550.0 00.000 | 5.550.0 00.000 | 5.550.0 00.000 | 5.550.0 00.000 | 5.550.0 00.000 |
| Përfitimipërgrupet e tjera – njëherë | - | - | - | - | - | -- | - | - | - | - |
| Përfitimipërgrupet e tjera – nëvazhdim | - | - | - | - | -- | - | - | - | - | - |
| Kostopërbuxhetin – nëvazhdim | - | - | - | - | -- | - | - | - | - | - |
| **Përfitimi në total** | 71 875000 | 51 250000 | 51 250000 | 51 250000 | 51 250000 | 51 250000 | 51 250000 | 51 250000 | 51 250000 | 51 250000 |
| **Përfitimi i zbriturnë total** = Përfitimi në total x faktorin zbritës | 71,875,000 | 5,407,336,827 | 5,152,298,072 | 4,909,288,302 | 4,677,740,163 | 4,457,113,067 | 4,246,891,917 | 4,046,585,914 | 3,855,727,407 | 3,673,870,803 |
| **Vleraaktuale e kostosnë total**  |  |
| **Vleraaktuale e përfitimit në total** | 436,963,315 |
| **Vleraaktualeneto (VAN) =**Vleraaktuale e përfitimitnë total – Vleraaktuale e kostosnë total | 436,963,315 |

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionëlekë** | **Vlera aktuale neto në milionëlekë** |
| **Kosto** | **Përfitimi** |
| Opsioni 1 | - | 437 | 437 |
| Opsioni 2 | 125 | 437 | 312 |

Vlerësimi referuar opsionit 1, është pasi gjykuar ndryshimeve sipas opsionit të zgjedhur, procesi përcillet pa kosto shtesë për buxhetin e shtetit dhe përfitimet e biznesit janë të shtrira në mënyrë të vazhdueshme.Ndërsa opsioni 2 është i shoqëruar me kosto dhe përfitimet e biznesit janë më të ulëta deri në miratimin e ligjit të ri, pra VAN më e vogël.